Marín permitirá as fogueiras de San Xoán lonxe dos areais\n11 junio 2020 13:41 h.\nUnha fogueira dunha festa de San Juan do pasado ano. ADP\nOs interesados en realizalas deberán presentar unha solicitude no Concello\nMarín poderá gozar das festividades de San Xoán e San Pedro coa realización de fogueiras con previa autorización. Iso si, lonxe das praias. Ademais, tampouco haberá os tradicionais postos de repartición de comida. Esta tradición terá que celebrarse seguindo coas obrigatorias e necesarias medidas derivadas da situación sanitaria da Covid-19.\nO prazo para presentar as solicitudes de fogueiras ábrese este xoves e terminará o vindeiro venres día 19 de xuño. A partir dese momento, o Concello avaliará cada petición para confirmar a súa viabilidade. Aqueles que desexen realizar unha solicitude deberán facelo no prazo indicado presentando –a través da sede electrónica ou no Rexistro municipal con cita previa– o documento correspondente no que deberán indicar nome e apelidos, DNI, tipo de fogueira (pública ou privada) e data do seu aceso, entre outros datos.\nPara poder festexar esta arraigada tradición deberanse seguir unha serie de normas. Entre outras cousas está prohibido realizar fogueiras na vía pública pavimentada, zonas axardinadas ou espazos verdes, así como baixo tendidos eléctricos. Ademais, as fogueiras terán que gardar unha separación mínima de 12 metros lineais coa vexetación, casas e edificios máis próximos.\nA altura máxima de cada fogueira será de 14 metros e o diámetro da zona de combustión non superará os seis metros de ancho. Para iso só poderase utilizar leña, ramas, tronco de árbores ou calquera material de madeira.\nCo cumprimento das normas, o Concello pretende garantir a protección e a seguridade das persoas que participen nestas festas tan tradicionais.\nDetido un veciño de Cangas por un roubo con forza nunha vivenda habitada\nInvestigan a repartición de panfletos en Moaña contra a comunidade chinesa


Cruz Vermella necesita voluntarios para axudar á poboación máis vulnerable e conter o avance do virus - Pontevedra Viva\nPor Diego Espiño | hai 30 minutos\nVoluntarios de Cruz Vermella\nVoluntarios de Cruz Vermella en Galicia\nA Cruz Vermella ten en marcha un plan de continxencia para evitar a propagación do coronavirus. Unha das medidas máis importantes céntrase no apoio aos máis vulnerables, na provincia de Pontevedra e grupo de risco está integrado por máis de 9.000 persoas, para informarlles das pautas básicas de prevención e facer seguimento telefónico do seu estado de saúde.\nEntre outras moitas actuacións, na cidade do Lérez a oenegué está a realizar saídas á rúa para atender a persoas sen fogar e colaborando coas asociacións de repartición de alimentos.\nA formación do persoal e a promoción da información é un dos puntos crave deste plan de continxencia fronte ao COVID-19, para iso Cruz Vermella puxo ao dispor de toda a poboación un curso online sobre o Coronavirus, ao que accederon xa máis de 125.000 persoas e que permite dispoñer de coñecementos esenciais para a prevención da súa propagación.\nCruz Vermella Española conta actualmente con máis de 400 voluntarios e voluntarias activos a través da nosa rede territorial nas sedes da Estrada, A Guarda, Lalín, Redondela, Ponteareas, Pontevedra, Vigo e Vilagarcía. Pero para realizar con éxito esta campaña de prevención e apoio necesitan máis mans, por iso buscan voluntarios dispostos a realizar chamadas á poboación vulnerable e para a repartición de artigos básicos nos fogares.


Investigadoras/es do CITIC participaron en estadías en prestixiosas universidades de EE UU - Código Cero - Diario Tecnolóxico de Galicia\nInvestigadoras/es do CITIC participaron en estadías en prestixiosas universidades de EE UU\nluns, 4 de setembro do 2017 Redacción\nA investigadora do CITIC, Marta Martínez\nAo longo deste verán, investigadoras/es do Centro de Investigación en Tecnoloxías da Información e as Comunicacións (CITIC) da Universidade da Coruña foron regresando de estadías breves de investigación en prestixiosas universidades norteamericanas (Estados Unidos). Estas estadías están co-financiadas pola axuda de Centros Singulares de Investigación 2016-2019, financiada pola Xunta de Galicia e o Fondo Europeo de Desenvolvemento Rexional (FEDER). Os investigadores coincidiron en afirmar que esta experiencia supuxo para eles “unha excelente oportunidade” para ampliar coñecementos na súa área científica e mellorar a súa competencia investigadora en universidades de referencia internacional.\nMarta Benítez García (Universidade de Minnesota)\nA investigadora Marta Benítez García realizou unha estadía de cinco meses na Universidade de Minnesota. O obxectivo da súa viaxe foi aplicar técnicas de post-procesado na simulación numérica de diferentes problemas de interese, en particular problemas de convección-difusión escalares 1D e 2D. O traballo desenvolvido estivo dirixido polo profesor Bernardo Cockburn, especialista na aplicación e a análise destas técnicas.\nO balance que Marta fai da súa presenza na dita institución académica dos Estados Unidos é o seguinte: “Tanto a nivel profesional como persoal, a experiencia foi gratificante. A nivel profesional traballei nun tema novo para min, como foi o uso de técnicas de prost-procesado. Pareceume interesante familiarizarme co emprego destes recursos e poder aplicalos a métodos numéricos nos que teño experiencia. Tamén me gustou participar nos seminarios semanais organizados polo profesor Bernardo Cockburn, e nun deles tiven a oportunidade de realizar unha charla. Ademais, a idea é que esta colaboración que se iniciou coa miña estadía, prosiga”.\nRespecto ao aspecto máis persoal da súa presenza na Universidade de Minnesota, engade: “O ambiente alí é moi bo, hai unha chea de estudantes, o campus paréceme precioso, a cidade tamén, e a xente é moi amable e educada. Eu vivía no campus, é un sitio moi tranquilo no que hai moita natureza. É certo que houbo algúns meses da miña estadía nos cales non había clases e estaba todo bastante deserto, isto foi o peor da miña experiencia alí, a soidade nestes meses. No meu caso particular, nunca antes fixera estadía algunha no estranxeiro aínda que sempre me parecera algo importante e despois desta experiencia, aínda máis. Por outra banda, estar soa nun país estranxeiro, cun idioma diferente, con dinámicas distintas, resultou ser finalmente un gran reto persoal. Polo tanto, no meu caso, esta experiencia foi enriquecedora tanto a nivel profesional como persoal”.\nInés Barbeito, segunda pola esquerda, cos seus compañeiros de departamento da UCSD\nInés Barbeito Cal: Universidade de California, San Diego (UCSD)\nPola súa banda, Inés Barbeito Cal realizou unha permanencia de tres meses de duración na Universidade de California, San Diego (UCSD). As súas investigacións centráronse no eido da estatística, máis polo miúdo na estatística non paramétrica. De maneira específica, os seus estudos encadráronse no contexto da estimación non paramétrica da densidade condicional baixo dependencia temporal dos datos. Os traballos de investigación desenvolvidos por Inés foron supervisados polo profesor Politis, creador do Bootstrap Estacionario, un dos métodos clave para a tese doutoral que realiza a investigadora.\nComo froito da súa estancia prevese a elaboración dun artigo de investigación conxunto co profesor Politis que sexa publicado nunha revista de prestixio internacional.\nAdemais, o labor de investigación levado a cabo durante a súa permanencia en San Diego vai ser presentado no International Work-Conference on Time Series Analysis (ITISE 2017) que se celebrará en Granada do 18 ao 20 de setembro e no XIII Congreso Galego de Estatística e Investigación de Operacións que terá lugar en Ferrol do 26 ao 28 de outubro.\nAs impresións de Inés sobre a vida universitaria de San Diego son boas: “Tanto o ambiente, como a xente ou o campus de alí son moi acolledores, o que fixo que os meses que pasei na universidade foran moi agradables. Eu vivía nunha residencia no norte de San Diego, fóra do campus. Era un sitio moi tranquilo e con moita vida estudantil. Resultou ser unha experiencia non só enriquecedora a nivel académico, senón tamén a nivel persoal, ao atoparte nun país estranxeiro con diferentes costumes no día a día, e unha cultura diferente”.\nO investigador Alejandro López\nAlejandro López Núñez: Universidade Northwestern, Chicago.\nPor último, Alejandro López Núñez realizou a súa estadía na Universidade Northwestern de Chicago. O seu eido de estudo foi o das matemáticas aplicadas á bioloxía, máis polo miúdo o estudo matemático de modelos que reflictan o medre e desenvolvemento de biopelículas e a resolución numérica dos devanditos modelos. O profesor encargado de dirixir a súa investigación foi David Chopp, experto en métodos numéricos, en particular métodos level set, que son parte importante no desenvolvemento da tese que está a realizar. Estes traballos ten a súa aplicación máis inmediata na súa utilidade para modelar fronteiras móbiles. É por isto que tamén son moi utilizados para o estudo de glaciares ou para o tratamento de imaxes.\nNas vindeiras semanas máis investigadores do CITIC incorporaranse a outras universidades sobranceiras e referenciais para vivir experiencias semellantes. Desta volta, serán universidades do Reino Unido (University College of London), Francia (Laboratoire Lagrange de Niza), México (Universidad de Guadalajara), Japón, Estados Unidos e España.


A ordense Lidia Gómez gaña o Premio Biblos de novela para menores de 25 - Letras E Ideas - Sermos Galiza - Diario de intereses galegos\nRedacción 19 xullo 2013 20:43 h.\nO seu proxecto quere ofrecer "un retrato singular dunha sociedade de tipo decimonónico" a través da relación dunha lavandeira compostelana e a súa patrona, dona dunha curtiduría da Pontepedriña. María Xosé Queizán será a súa titora.\ncultura coa proxecto da súa anos\nLidia Gómez Martínez, nacida en Ordes e que se presentou ao concurso con 19 anos, é a gañadora da novena edición do Premio Biblos-Casa Grande do Bachao, fallado na tradicional cea literaria que no serán do 19 de xullo reuniu a máis dun cento de personalidades da cultura galega.\nEstudante de terceiro de Filoloxía hispánica o ano que vén en Compostela, o xurado viu no seu proxecto "posibilidades de acadar unha novela de interés na medida en que a forza das personaxes protagonistas e a intensidade dos sentimentos que as moven transcendan o momento histórico no que se sitúan".\nO traballo premiado ten "os elementos necesarios para chegar a ofrecer un retrato singular dunha sociedade de tipo decimonónico, que ela concreta na relación dunha lavandeira compostelana coa súa patrona, a dona dunha curtiduría da Pontepedriña". Así o decidiu o xurado, integrado pola gañadora da sétima edición do Biblos, Iria Morgade Valcárcel, ademáis de por Tucho Calvo e María Xosé Queizán.\nLidia Gómez Martínez "amósanos a distancia entre dous mundos moi arredados social, económica e culturalmente, cos seus soños e os seus medos condicionados pola opinión da xente. Pero o interés do argumento que debe ser desenvolvido nos vindeiros meses nace precisamente na imposibilidade de manter eses universos estancos, do obrigado contacto e as relacións nos tarreos máis cotiáns da vida e dos sentimentos", continua sinalando o fallo do xurado. O premio á Colaboración Necesaria coa Cultura foi parar a mans de Narciso Luaces Pardo, quen rexenta canda a súa compañeira, Herminia Cobelo, o Museo etnográfico de Meixido, en Ortigueira, o lugar onde reside a parella.


Carteira de servizos da UDeTEMC - Área Sanitaria de Santiago de Compostela e Barbanza (Hospitais, Centros de Saúde, Casas do Mar e Consultorios)\nOs membros da Unidade dispoñen de capacitación e experiencia para o diagnóstico e tratamento dietético-farmacolóxico e multidisciplinar dun amplo número de EMH, sendo designada Centro Superior de Unidade de Referencia (C.S.U.R) a nivel nacional para nenos e adultos por Resolución do Ministro de Sanidade, Servizos Sociais e Igualdade, previo acordo do Consello Interterritorial, con data de resolución 9-1-2015.\nDestaca a experiencia da Unidade no seguimento nos defectos do metabolismo intermediario: aminoacidopatías, defectos do ciclo da urea e acidurias orgánicas, defectos do metabolismo de hidratos de carbono e lípidos, enfermidades lisosomales e lipodistrofias.\nLiñas de actuación asistencial\nA Unidade de Enfermidades Metabólicas Conxénitas posúe 5 liñas de actuación asistencial correctamente diferenciadas e interconectadas:\nLiña 1.- Estudo de pacientes remitidos á Unidade con sospeita de enfermidade metabólica conxénita ou co diagnóstico xa establecido, para valoración e inicio/continuación de tratamento e/ou seguimento.\nLiña 2.- Diagnóstico e tratamento precoz de casos detectados a través do Cribado neonatal ampliado.\nLiña 3.- Actuación urxente ou de revisión de pacientes xa controlados pola Unidade (con diagnóstico dunha Enfermidade Metabólica Conxénita definida) que acoden para seguimento e tratamento e/ou presentan un episodio agudo de descompensación ou un proceso intermitente.\nLiña 4.- Asistencia telemática e consulta telefónica a pacientes controlados na Unidade, que están en estudo ou teñen o diagnóstico establecido dunha Enfermidade Metabólica Conxénita.\nLiña 5.- Estudo familiar. Asesoramento xenético.\nCribado neonatal ampliado, con atención aos pacientes cuxo cribado presenta alteración.\nDeterminación de probas basales e estudos funcionais bioquímicos.\nLaboratorio Central e de Metabolopatías con implementación de probas bioquímicas metabólicas para o diagnóstico e seguimento destas EMH e de estudos encimáticos e probas xenéticas mediante técnica de secuenciación masiva (www.neuromegen.es).\nServizo de Anatomía patolóxica con estudo de microsocopía óptica e electrónica.\nProbas de imaxe: Rx convencional, ecografía (abdome, cardíaca, cerebral, músculo-esquelética, outros sistemas), tomografía computarizada, RM convencional e con espectroscopia, gammagrafía, tomografía por emisión de positrones. Densitometría\nEstudo anátomo-patolóxico mediante microscopía óptica e electrónica.\nHolter de ECG, TA\nProbas de neurofisioloxía: Electromiografía, electroneurografía, Electroencefalograma convencional, electroencefalograma integrado por amplitude, vídeo-electroencefalografía, potenciais evocados auditivos, visuais, somatosensoriais\nValoración de cociente intelectual/cociente de desenvolvemento\nTratamento farmacolóxico adecuado. Uso dos fármacos dispoñibles actualmente para estes pacientes. Tratamento encimático sustitutivo. Terapias intratecales.\nTratamento dietético e nutricional con supervisión por dietistas especializados.\nTratamento psicolóxico. Apoio e asesoramento como de identificación precoz das alteracións.\nTratamento invasivo: depuración extrarrenal, soporte hemodinámico e respiratorio, transplante de órganos.\nTratamento cirúrxico: derivado da súa enfermidade ou por outras patoloxías concomitantes. Programa de anestesia para vía aérea difícil.\nA atención integral aos ECM lévase a cabo de forma coordinada cos servizos de Pediatría e de Medicamento Interno, co apoio de Traumatoloxía-Rehabilitación, Gastroenteroloxía, Endocrinoloxía, Pneumoloxía, Cardioloxía, Otorrinolaringoloxía, Psiquiatría, Anestesia, Radioloxía, Farmacia e as Unidades de Coidados Intensivos e Urxencias.\nNa medida do posible téntase agrupar as exploracións complementarias e as valoracións con especialistas para minimizar o trastorno persoal, familiar e escolar ou laboral.\nPara facilitar a adherencia aos coidados recomendados ofrécese instrución na realización de autocontrois en domicilio naquelas patoloxías subsidiarias desta medida como o control de fenilalalina en mostra en papel nas fenilcetonurias e dos aminoácidos ramificados na enfermidade de jarabe de arce. Estas mostras son remitidas por correo ao Laboratorio de Metabolopatías do noso centro, sendo o resultado das mesmas comunicado igualmente por correo ao paciente e/ou a súa familia e ao persoal médico da Unidade.\nAsí mesmo co afán de mellora continua a Unidade dispón de protocolos de diagnóstico, tratamento e seguimento con revisión e actualización periódica e leva a cabo valoración das enquisas de satisfacción dos pacientes e familias e dos centros remisores como indicadores de medición de calidade do control clínico e de terapia utilizados de forma igualmente periódica e cuxa valoración actúa como aliciente para emendar deficiencias.\nA Unidade foi recoñecida no ano 2013 coa distinción de dúas Boas Prácticas Clínicas en Enfermidades Raras no Sistema Nacional de Saúde:\nPolo programa de formación dirixido a pacientes con enfermidades conxénitas do metabolismo e as súas familias.\nPolo desenvolvemento dun organizador dietético-nutricional online (www.odimet.es) para axudar ao cálculo dietético, piar primordial no tratamento de moitos ECM.\n01-Trastornos do metabolismo dos carbohidratos\n02-Trastornos do metabolismo e transporte de aminoácidos\n03-Trastornos do metabolismo enerxético mitocondrial\n04-Patoloxía conxénita de organelas celulares: trastornos lisosomales, peroxisomales e do sistema de Golgi\n05-Trastornos conxénitos de resposta ao tratamento con vitaminas\n06-Trastornos do metabolismo dos metais\n07-Enfermidades hereditarias do metabolismo dos neurotransmisores e trastornos de péptidos pequenos\n08-Trastornos do metabolismo dos lípidos neutros e acedos biliares\n09-Trastornos dos ácidos nucleicos e do metabolismo do grupo Hemo


Barbanza, por Certo: 14/01/11\nBoiro: reelexido Juan Jesús Ares como candidato a alcalde polo Psoe en maio de 2011\nA Agrupación Socialista de Boiro elixe a Juan Jesús Ares como candidato para os vindeiros comicios\nBoiro, 14 de xaneiro de 2011. A Agrupación Socialista de Boiro celebrou na xornada deste venres 14 de xaneiro unha asemblea extraordinaria na que se produciu a escolla do cabeza de lista para as vindeiras eleccións municipais, a celebrar, se non pasa nada, o 22 de maio de 2011. Os membros da asemblea depositaron, segundo o secretario de Organización do Psoe boirense, Jorge Campaña "a súa confianza no bo saber facer do actual Secretario Xeral do PsdeG de Boiro, Juan Jesús Ares, quen saiu elixido por unanimidade".\n"Dende a asemblea confíase en poder liderar o futuro Goberno Municipal dado, fundamentalmente, ao traballo que se veu facendo nestes últimos anos", engade, e informa de que proximamente "celebrarase un acto no que se realizará a presentación oficial de tódolos compoñentes da lista para os comicios municipais ao conxunto dos boirenses".\nPolítica: ratificados os cabezas de cartel para as municipais polo Bng na bisbarra Muros-Noia\nÁnxela Franco, alcaldable polo Bng en Porto do Son\nNoia, 14 de xaneiro de 2011. O Consello Comarcal do BNG de Muros e Noia ratificou hoxe venres 14 de xaneiro aos candidatos que concorrerán como cabezas de lista da organización nos seis concellos da comarca. Catro dos candidatos repetirán como número 1 nas súas respectivas localidades, en concreto: Xosé Ramón Riomao en Outes; Xoan Xosé Blanco en Mazaricos; Bieito González en Noia e Ánxela Franco en Porto do Son. As novidades nas cabezas de lista veñen da man de María Xosé Alfonso, que será a candidata no concello de Muros e Antón Ageitos, en Lousame.\nAntón Ageitos, independente e cabeza de lista do Bng en Lousame\nO responsábel comarcal do BNG, Manuel González, indicou que "o BNG caracterízase por exercer a democracia plena neste tipo de procesos de tal maneira que son as asembleas locais quenes deciden, sen inxerencia algunha, as candidaturas. Dese xeito, o BNG convértese na primeira organización política que elixe os cabezas de lista en tódolos concellos da comarca".\nAs aspiracións do BNG nos comicios municipais do domingo 22 de maio aio son as de mellorar os resultados en todos e cada un dos concellos da comarca, consolidando as posicións de goberno alí onde agora as ostenta, Muros e Porto do Son, e loitando por elas no resto dos concellos.\nNoia: novos arranxos para o Coliseo Noela, que contará con climatización, ascensor, porta contra-incendios e sistema antipánico\nCultura destinará 305.000 euros ás obras, cofinanciadas con fondos Feder e Fondos de Común Inversión (FCI)\nO aforo do Coliseo é de 342 localidades\nNoia, 14 de xaneiro de 2011. O Diario Oficial de Galicia publica hoxe a resolución pola que se anuncia a licitación do contrato de obras de acondicionamento e reparación do Teatro Coliseo Noela en Noia. As actuacións terán un orzamento base de 304.923 euros, que serán cofinanciados co Fondo Europeo de Desenvolvemento Rexional, no seu 70%, e o Fondo de Común Inversión para o restante 30%. As obras de acondicionamento e reparación terán un prazo máximo de execución de 8 meses e un mínimo de 6.\nAs últimas obras no Coliseo foron recentes e ascenderon a case 50.000 euros\nO edificio tamén ten sala para exposicións\n0 falaron ligan este escrito


Cenit: thriller e experiencia - Faro de Vigo\nViñeta da novela experimental 'Cenit', de María Medem.\nXa falara nalgunha ocasión de Apa Apa Cómics, unha pequena gran editorial independente e valente. Naceu hai máis de dez anos en Barcelona, fundada por tres menorquinos: Toni Mascaró, Gabriela Miciulevicius e Fani Manresa. Enfocada de primeiras a importar e traducir a banda deseñada dos autores estranxeiros preferidos dos fundadores, en 2012 deciden modificar o enfoque e mirar para dentro, conscientes de que existe moito talento local: artistas cun traballo moi interesante que merece ser publicado.\nObra tras obra foron gañando en visibilidade, collendo posición na mente do público como garantía de bo criterio e publicando cómics que sorprendían pola súa calidade e pola súa boa acollida. Deste xeito, na súa canteira contan con autores galegos de nivel: Andrés Magán (Fragmentos seleccionados, 2017), Begoña García-Alén (Nuevas estructuras, 2017) e Los Bravú (La Furia, 2015).\nEn setembro deste mesmo ano estreaban unha nova colección, "Abrigaditos", edicións cun formato de menor tamaño, tapa branda con sobrecuberta e un prezo aínda máis económico: e para inagurala non puideron escoller unha obra mellor: Cenit, de María Medem (Sevilla, 1994) que xa publicaran nun formato tapa dura hai tres anos e que xa vai pola súa terceira edición. A autora, para a cal “(Apa Apa) posibilita que outras maneiras de narrar, que normalmente se moven máis contorna ao fanzine, poidan existir nun libro con ISBN”. Fíxose co Premio Artista Revelación no Salón do Cómic de Barcelona do ano seguinte, en 2019. En fin, este novo formato, curiosamente, encaixa coa concepción estética inicial de Medem para este cómic e é unha opción moi portable que facilita a lexibilidade.\nMaría Medem (Sevilla, 1994).\nViñeta de "Cenit". María Medem


Category » Novas « @ (English) Research Group People-Environment\nO Grupo de Investigación Persoa-Ambiente da Universidade da Coruña (España) propón unha ventá única dixital\nCursos UIMP – Transición enerxética: avances na investigación sobre os aspectos sociais da transición cara a enerxía limpa\nDescargue o programa nesta ligazón.\nO Grupo de Investigación Persona-Ambiente da UDC coordinará o proxecto europeo H2020 “ENTRANCES”, que analizará o impacto social da transición enerxética en Europa\nO proxecto leva por título “ENergyTRANsitions from Coal and carbon: Effects on Societies (ENTRANCES)” e analizará as transicións enerxéticas dende as zonas de carbón e as rexións intensivas de carbono e os seus impactos sobre a sociedade.\nUn total de quince zonas de minería de carbón e rexións intensivas de emisión de carbono, entre elas As Pontes (A Coruña), serán estudiadas por un consorcio de catorce grupos de investigación europeos liderados polo Catedrático de Psicoloxía Social da Universidade da Coruña Ricardo García Mira\nA convocatoria europea responde a un programa específico sobre “Aspectos Sociais da transición cara enerxías limpas”, que financiou o consorcio liderado pola UDC nunha competición frente a outros 18 consorcios europeos.\nO proxecto contará cun orzamento financiado pola Comisión Europea de 3.000.000 €, obtidos dentro do prestixioso e altamente competitivo programa Horizonte 2020. O Consorcio ENTRANCES está conformado por catorce grupos de investigación europeos liderados polo Catedrático de Psicología Social Ricardo García Mira, que coordenará desde un equipo local do que forman parte a profesora Pilar García de la Torre e o catedrático Fernando González Laxe.\nO obxectivo xeral de ENTRANCES é desenvolver unha mellor comprensión teórica e empírica dos temas transversais relacionados cos factores socio-económicos, socio-técnicos, socio-ecolóxicos, socio-culturais, socio-políticos e socio-psicológicos e de xénero da transición de enerxía limpa en rexións europeas intensivas en carbón e carbono, e ten por obxecto formular un conxunto de recomendacións que permitan abordar os problemas asociados.\nObxectivos específicos do proxecto ENTRANCES:\nProducir un coñecemento exhaustivo e detallado sobre os aspectos sociais relacionados coa transición a enerxía limpa, nas 13 regiones intensivas en carbón e carbono involucradas no proxecto con referencia particular a os seus procesos de desterritorialización.\nDesenvolver unha mejor comprensión dos problemas diferenciados que afrontan as rexións europeas intensivas en carbón e carbono en transición e as estrategias de afrontamento que teñen desenvolvido, coa fin de identificar en qué circunstancias poden fomentar tanto o desenvolvemento económico como a cohesión social.\nCo-crear un conxunto de recomendacións que reflictan as leccións aprendidas do proxecto, así como as distintas opinións relacionadas coa enerxía das zonas estudadas.\nContribuir a promover unha visión común sobre a implicación social e as oportunidades que proporciona a transición cara enerxías limpas.\nZonas mineiras de carbón a estudar:\nRexións intensivas de carbono


Lista dos máis vendidos: bailar coa vasoira | BiosBardia\n@cequelinhos / 2 Outubro 2018\nPodio de libros.\nTodas as semanas se repite a mesma cerimonia. Un escritor agradece nas redes sociais aparecer na lista de libros máis vendidos do Faro de Vigo. “Oh, grazas aos lectores. Outra semana máis… Isto non sería posible sen vós 🙂 :)”. Ducias de parabéns e gústames. Un baile de alegría ao redor dun escaso par de módulos nun xornal que seis días por semana ignora a literatura (cultura, en xeral) galega.\nA realidade é que celebrar aparecer na lista de máis vendidos do Faro é algo así como bailar cunha vasoira. Vale para practicar os pasos, facer que se está a celebrar algo nunha festa pero ao final, o máis glamouroso que vas levar contigo é o po das sedas do cepillo da vasoira.\nEsta lista de máis vendidos da que falamos non engana a ninguén. Engánanse os que a sobredimensionan e a converten en referencia de algo. Nos créditos da listaxe, o Faro advirte: “Para elaborar a lista consúltase con La Casa del Libro de Vigo e Miranda, libraría de Bueu. É dicir, ese top five componse semana tras semana coas cifras (non teño por que dubidar delas) de dous dos ao redor de cen establecementos libreiros de Galicia. Un deles, xestionado por Fernando Miranda, ten unha asentada traxectoria de apoio e prescrición de literatura galega. Miranda está situada nunha vila próxima á cidade de Pontevedra e a Cangas e a meirande parte da súa clientela é de Bueu, xa que a oferta de libros en ambas localidades próximas é abonda para cubrir a demanda. No caso da Casa do Libro de Vigo, só hai que pasar por alí calquera día para intuír o volume de vendas de libro galego que pode ter. Unha mesiña de novidades, perdida na inmensidade de novidades en castelán, ben organizadas por temas, non por idioma. A literatura galega na Casa do Libro é unha anécdota. Estou seguro de que o Faro non recorre a esta libraría para coñecer que se vende en galego senón porque en efecto debe ser das máis vendedoras en castelán. Hai que recordar que malia que eses escritores galegos afeccionados a bailar con vasoiras case sempre fotografan a listaxe de máis vendidos en galego, a listaxe tamén contabiliza os libros casteláns que se venden; separa ademais a lista entre ficción e non ficción, cousa que non ocorre coa lista en galego. Xa se sabe, o libro galego é en si mesmo un xénero literario.\nEn realidade, a listaxe de máis vendidos do Faro funciona como un simulacro de contacto entre o mundo editorial e creativo cun mercado que en realidade non existe: o do mercado de libro galego en libraría. As cifras reais de libros publicados na nosa lingua que se venden na libraría a través da única vontade do comprador-lector son escasas. Como son vello, vou lembrar os tempos idos. Na década do 2000 durante un tempo estiven ao cargo da lista de libros máis vendidos que publicaba A Nosa Terra cada semana nas páxinas do Guieiro Cultural. Naquela altura consultabamos con sete librarías situadas nas sete cidades. Eran as máis delas librarías especializadas ou no seu defecto moi sensibles ao libro galego, locais de referencia para quen quería xa non só mercar novidades senón adquirir fondo editorial (daquela aínda había diso nalgunhas librarías). Recordo as chamadas aos libreiros. Sempre estaban ocupados, fungaban cando lles dicía que chamaba pola lista. En moitas ocasións dicíanme: “Pon os mesmos da semana pasada. Esta semana só vendín os que recomendan nos institutos”. Había outra que para iso era máis sincera: mandaba por fax a lista na que só figuraban lecturas recomendadas. Houbo un trimestre que na cidade na que estaba situada a libraría triunfou Castelao. O libro máis vendido era, segundo a semana, Cousas ou Os dous de sempre. Entre unha cousa e outra, dado que queriamos publicar unha lista de novidades máis vendidas, faciamos máis cociña ca o CIS de José Félix Tezanos e en moitas ocasións cuantitativamente o número de exemplares vendidos, no total das sete librarías, non superaba a ducia.\nHoxe traballo nunha libraría. Nunha semana laborable, de luns a venres, hai veces que no mellor dos casos, se venden nela tres libros escritos en galego fóra dese circuíto escolar do que falabamos antes. A cifra, a nivel porcentual, non é menor que na maioría dos establecementos libreiros galegos. Dúas libreiras amigas recoñecen habitualmente que o libro en galego (en total, contando o infantil e xuvenil) non supera o 8% da facturación total das súas empresas.\nCon estas cifras, falarmos de lista de libros máis vendidos é absurdo, unha cerimonia de autobombo nunha aldea Potemkin. O único que quixo facer esta lista con seriedade, Ramón Nicolás, acabou por darse por vencido. Recolleu a luva unha páxina web que coido xa non existe mais non puido co traballo ímprobo de consulta e organización dos datos que enviaban as diferentes librarías.\nA Federación de Libreiros podería acometer o proxecto de sincronizar as bases de datos e tirar algunha conclusión pero para ben ser non podería publicar datos semanais relevantes e talvez, ao publicar cifras reais de vendas, crease algún intre de pavor entre escritores e lectores (entre os editores non, que saben canto mandan imprimir aínda que sigan os máis deles absorbidos polo mito da reedición). Ademais, faltaría o factor determinante da venda de novidades en Galicia: a influencia do ensino nese mercado. E, loxicamente, a influencia dos departamentos comerciais das diferentes editoriais entre os prescritores de lecturas obrigatorias ou recomendadas.\nMais nunha literatura que soña, maioritariamente, co El Dorado de conseguir un best seller, o mito da listaxe de libros máis vendidos funciona como un aliciente cada semana nas páxinas do Faro. Os aspirantes téñeno fácil. Vaian comprar onda Miranda dez exemplares da súa obra, mellor cun bo bigote postizo estilo Pablo Escobar, para non levantar sospeitas. A viaxe a Bueu paga a pena e Fernando Miranda, o libreiro, ha quedar ben contente.\n2 Outubro 2018 in Opinión, Por César Lorenzo Gil. Etiquetas:a nosa terra, best-seller, faro de vigo, lista de libros máis vendidos, mercado editorial galego\n← A flor da auga na mañanciña de San Xoán\nTripla ración de loanzas á literatura española →\n8 comentarios en “Lista dos máis vendidos: bailar coa vasoira”\n3 Outubro 2018 ás 3:37 pm\nO dos autores eses recorda un pouco aos señores que teñen un blog e cren ser “O país dos libros en galego”, non?\n3 Outubro 2018 ás 7:52 pm\nTi dis que Biosbardia é un país pequeno. Eu dígoche que Biosbardia é todo un mundo.\n3 Outubro 2018 ás 8:30 pm\nDe comprensión lectora andamos regular, polo que se ve.\n3 Outubro 2018 ás 10:50 pm\nA verdade é que non. Teño unha excelente comprensión lectora.\n4 Outubro 2018 ás 11:40 am\nDixo o ínclito editor, libreiro, xornalista, crítico literario, xestor cultural, publicista, instagrammer e lingüista (e humorista involuntario) mentres se contemplaba con ollos amorosos no espello e agarraba con forza a súa vasoira.\n4 Outubro 2018 ás 11:49 am\nAla, por esta xa quedou mantido o trol. Xa está pronto para a matanza. Adeus\n4 Outubro 2018 ás 12:03 pm\nTampouco é cousa de que se mate tan pronto, Cequelinhos, que aínda ten moito que aprenderlle a todos os incompetentes que non son a súa persoa. Sobre todo en canto a coherencia, ética e modestia, niso é vostede todo un mestre.\n4 Outubro 2018 ás 12:08 pm\nEsta é a derradeira mensaxe que publicaremos sen o seu nome e apelidos. Grazas.\nTeresa Pàmies e Galicia\nAs dúbidas respecto ao idioma galego de Johan Carballeira\nA vergoña do galego\n'Game of Thrones', a serie matou a saga de novelas\n'As mulleres da fin do mundo', distopía que non convence\nBiosbardia publica a nova obra de Bieito Iglesias por entregas\nPara que raios serve ler?\nLois z en ‘Game of Thrones’,…\nEva M en ‘As mulleres da fin do m…\nGuillermo Rodicio en ‘As mulleres da fin do m…\nPitito en A ‘Poética’ de Aristóteles ou…\nmanuel veiga en A ‘Poética’ de Aristóteles ou…\nÚnete aos outros 182 segidores


Prodeme celebra trinta anos de integración – EnComún\nUn dos momentos do acto institucional de celebración no Multiusos de Monforte. Prodeme\nA asociación monfortina Prodeme celebrou estes días o acto institucional para conmemorar o trinta aniversario da constitución da entidade, que loita pola integración das persoas con discapacidade intelectual na comarca.\nO acto tivo lugar no Multiusos de Monforte, e contou coa presencia e intervención de diversas autoridades e homenaxeados. Interviron, entre outros, o alcalde de Monforte, Severino Rodríguez, a Secretaria Xeral de Benestar, Susana López Abella, e José Vázquez Portomeñe. O acto finalizou cun xantar-degustación de produtos procedentes do centro ocupacional da entidade.\nActos en decembro\nA asociación monfortina leva celebrando esta efeméride durante todo o mes de novembro, con actividades diversas que van dende as xornadas de cine documental e discapacidade intelectual, representacións teatrais para os centros escolares da cidade, así como diversas conferencias con ponentes de prestixio. Os actos continúan no mes de decembro, coa conferencia “La educación como compromiso vocacional”, a cargo de Javier Urra Portillo, psicólogo forense na Fiscalía do Tribunal Superior de Xustiza e Xulgados de Menores de Madrid. A cita terá lugar no salón de actos da casa da cultura de Monforte o 13 de decembro ás 20.00h. Asimesmo, para os escolares da cidade a asociación convoca o I Concurso Escolar de Redacción “Entendiendo la discapacidad Intelectual”, baseado na visión dos máis pequenos sobre a discapacidade intelectual. Haberá dúas categorías para a primeira e a segunda etapa da ESO. Os traballos terán unha extensión máxima de dous folios, e se presentarán nos centros escolares cos datos do autor. O prazo de entrega remata o 22 de decembro. Asimesmo, a selección dos traballos se realizará a proposta dun xurado, nomeado pola propia asociación. O xurado estará composto por tres vocais, coñecedores do colectivo da discapacidade, baixo a presidencia de Montserrat Pérez Abad, psicopedagoga da Asociacion Prodeme. Os premios consistirán nun ordenador personal para os rapaces gañadores, e un libro electrónico para os segundos clasificados. Os traballos premiados serán publicados na Revista Oficial de Fademga. A entrega de premios levarase a cabo o 14 de xaneiro de 2011 nas instalacións da Asociación Prodeme.\nA loita pola integración social\nA Asociación Prodeme é unha asociación de pais e familiares de persoas con discapacidade intelectual constituida o 23 de xaneiro de 1980 en Monforte. O fin da entidade é acadar unha maior calidade de vida para as persoas con discapacidade intelectual e as súas familias, inspirado nos principios de normalización, autonomía e integración social. Actualmente, a entidade presta servizos de residencia, atención ocupacional, conta cun centro especial de emprego, e promove actividades de ocio, deporte e tempo libre. O xerente de Prodeme, Julio Cortiñas, salientou a importancia da celebración destes actos “porque son importantes para continuar divulgando a realidade que vivimos ás novas xeracións e á sociedade en xeral: a nosa loita pola integración das persoas con discapacidade intelectual”, e engadiu “o orgullo que representa que a sociedade nos perciba como un colectivo que traballa para xerar riqueza no seu entorno dende hai trinta anos”. Asimesmo, estes días o delegado do goberno en Galicia, Antón Louro, entregou a 13 entidades, entre elas Prodeme, 14 vehículos para mellorar a accesibilidade das persoas con discapacidade intelectual.\nNoticia Anterior Previous post: RIBAS DO SIL: UN ANO DE PROXECTOS PARA MELLORAR A SÚA IMAXE\nSiguiente Noticia Next post: Nadal Cultural en Ribas de Sil


O Concello realoxa durante a fin de semana a catro familias afectadas polo incendio de Juan Carlos I\nOs Servizos Sociais do Concello de Vilagarcía asumirán os custes do realoxamento durante a fin de semana de catro familias que habitan o edificio da rúa Juan Carlos I no que esta mañá se produciu un incendio. Aínda que o inmoble non presenta danos estruturais, segundo a revisión realizada polo Arquitecto Técnico Municipal, será preciso airear e limpar o hollín antes de que os inquilinos poidan regresar as súas casas. Segundo o informe, o piso no que se orixinou o lume si precisará de obras para arranxar os deperfectos.\n13.10.2017.- O incendio orixinouse no 4º dereita do número 42 da Rúa Juan Carlos I, aínda que o edificio ten a entrada por esta rúa, o piso en cuestión da a rúa Cervantes. Debido á magnitude das lapas, os bombeiros desaloxaron a todos os inquilinos e, unha vez apagado, o Concello enviou ao Arquitecto Municipal para inspeccionar o estado no que se atopaba o inmoble. Segundo avanzou o técnico tras a inspección, non se detectan danos nos elementos estruturais do edificio, polo que non existe risco para as persoas. Os danos máis chamativos foron os rexistrados na habitación na que todo indica que se orixinou o lume, así como na anexa, nas que debido ás elevadas temperaturas que se deberon alcanzar, quedaron ao descuberto as bovedillas o teito, elementos de recheo sen importancia estrutural.\nA inspección non se limitou ao edificio incendiado, senón tamén ao ático, situado xusto enriba, e aos inferiores.\nA concelleira de Servizos Sociais e persoal do departamento desprazáronse a primeira hora ata o lugar do sinistro, situado a escasos metros do Concello, para interesarse polo estado dos inquilinos e ofrecerlles a axuda municipal. Contactouse con todos –algúns non se atopaban xa na zona- para buscarlles solucións de aloxamento. Varios dos afectados resolveron trasladándose temporalmente xunto con familiares, mentres que 4 familias con nenos menores e sen rede de apio familiar, serán realoxadas polos servizos sociais en hostais da zona, en principio durante a fin de semana, coa idea de que dea tempo a airear as vivendas e limpalas. O persoal de servizos Sociais manterase en permanente contacto cos afectados para atender as súas necesidades.


CAMPAÑA PARA MANTER OS PARQUES E PRAZAS PÚBLICAS LIMPOS DE EXCREMENTOS DE CANS\nA Policía Local intensifica a vixianza nestas zonas para mantelas limpas, informando ós propietarios da obrigatoriedade de cumprir a Ordenanza de LImpeza do Concello de Narón.\nNarón, 13 de Abril de 2013.- A Concellería de Servizos de Narón, dirixida polo edil Pablo Mauriz, está a levar a cabo unha nova campaña de sensibilización e implicación dos veciños de Narón de cara á conservación e utilización dos parques e xardíns públicos.\nEsta iniciativa consiste nunha maior presenza, por parte da Policía Local nestes espazos públicos, co fin de garantir que os propietarios de cans de compañía cumpren a Ordenanza de residuos e limpeza viaria do Concello de Narón (publicada no BOP do 23 de novembro do 2012). Esta normativa establece a obrigatoriedade de levar ós cans potencialmente perigosos suxeitos con cadea e bozo, así como recoller as defecacións dos cans por parte dos seus propietarios. Non facelo consideráse unha infracción, e pode conlevar multas de ata 750 €.\nOs axentes da Policía informarán ós propietarios dos cans da actitude axeitada que deberán ter cos seus animais de compañía nas prazas e parques públicos, para que tódolos veciños podan usar e disfrutar destos espazos nas mellores condicións posibles.\nXa no ano 2012, a Policía Local de Narón tramitou un total de 159 informes por incumprimento da Ordenanza de Tenencia de Animais de Compañía, no referido a cans.


Esta modificación tamén prevé rematar a praza da Sardiñeira e construír unha fachada urbana de calidade para o novo sistema xeral viario e que posibilite a mobilidade transversal\nA Consellería de Medio Ambiente, Territorio e Vivenda considera que esta modificación non producirá efectos significativos no medio ambiente, pero recomenda establecer unha serie de medidas de integración paisaxística para as novas edificacións e para obter espazos urbanos de calidade\nSantiago de Compostela, 14 de febreiro de 2020.- A Consellería de Medio Ambiente, Territorio e Vivenda publica hoxe no Diario Oficial de Galicia (DOG) o Anuncio da Dirección Xeral de Calidade Ambiental e Cambio Climático polo que se fai público o Informe Ambiental Estratéxico da Modificación Puntual do Plan xeral de ordenación municipal no polígono 029 A Sardiñeira, no Concello da Coruña.\nDesde a Consellería de Medio Ambiente considérase que non é necesario someter ao procedemento de avaliación ambiental estratéxica ordinaria ao considerar que non se producirán efectos significativos no medio ambiente.\nA Modificación proposta, promovida pola Administración local, consiste en reordenar o polígono 029 para dotar dun acceso viario axeitado á futura estación intermodal da Coruña. Ademais, a modificación pretende rematar a praza da Sardiñeira e construír unha fachada urbana de calidade para o novo sistema xeral viario e que posibilite a mobilidade transversal. O ámbito de actuación acolle os terreos situados entre a avenida de Arteixo e a avenida Sardiñeira, no suroeste da Cidade da Coruña, pertencentes ao polígono 029 de solo urbano non consolidado do PXOM, principalmente.\nPor mor da construción da nova terminal e o incremento dos tráficos previstos é necesaria mellorar as conexións, incrementando a súa capacidade, motivo polo cal se propón a modificación da súa ordenación detallada. Deste xeito, ordénase este polígono para dotar de acceso á estación intermodal, ademais de rematar a praza da Sardiñeira e se facilita a mobilidade de peóns, bicicletas e vehículos.\nEn todo caso, o Instituto de Estudos do Territorio indica a necesidade de medidas de integración paisaxística para as novas edificacións, así como medidas que poden contribuír a obter espazos urbanos de calidade, como establecer condicións sobre a calidade de deseño e compositivas para as novas edificacións, coas que se procure unha imaxe de conxunto coherente e unitaria; así como normas específicas que regulen as condicións dos espazos públicos (viario e espazos libres ou zonas verdes), en canto ao deseño dos percorridos peonís e áreas de descanso ou lecer, selección de pavimentos, especies vexetais tapizantes, arbustivas e arbóreas, iluminación, mobiliario, publicidade, carteis e sinais e calquera outro aspecto que poida incidir na calidade paisaxística dos devanditos espazos.


Da Veiga aos penedos de Oulego - GALICIA\n25 rutas insólitas polas mellores paisaxes\n50 miradoiros imprescindibles\n7 olladas urbanas\nVales, ríos e montañas\nDa Veiga aos penedos de Oulego\nDa Fonsagrada a Negueira de Muñiz\nDe Navia de Suarna ás Pontes de Gatín\nDa Cruz do Incio ao miradoiro da Pena do Teso Grande\nDe Chantada aos Peares\nDa Pobra de Trives ás Ermidas\nDa Gudiña a Pradoalbar\nDe Avión ao miradoiro das Tres Rías\nDa Veiga aos Penedos de Oulego... vales e serra do oriente galego\nA zona sur oriental de Galicia é un destino de calidade. A sucesión de vales e serras marca diversos ambientes que van dende a alta montaña da contorna de Trevinca ás paisaxes vitivinícolas de Valdeorras pasando polos matices mediterráneos do Parque Natural Serra da Enciña da Lastra.\nAldea de Xares, na Veiga\nO percorrido entre A Veiga e os Penedos de Oulego supón transitar por vales e atravesar serras. A variedade paisaxística e o grande valor ecolóxico permite realizar un traxecto de enorme interese e beleza.\nA Veiga é un dos concellos de maior extensión de Galicia e como tal ten moito que ofrecer. Configurado entorno ao val do río Xares, o seu territorio está cuberto por un denso manto de árbores frondosas que ofrecen unha variada paleta de cores, especialmente cando chega o outono.\nO río Corzos, tributario do Xares, agocha unha pequena xoia natural moi preto da Veiga. Auga, rochas, covas e carballos conforman un labirinto no que, segundo a lenda, habitaba unha moura (persoeiro mitolóxico da tradición galega con poderes máxicos) que tiña un peite de ouro que deixaba caer para comprobar a bondade das mozas da zona: as pedras que atopamos no camiño son as mozas que colleron o peite e non llo devolveron á moura.\nOs grandes ocos conformados polo penedos graníticos xeran que o río Corzos desapareza baixo delas, conformando pozas que serven de piscinas naturais. Unha das covas foi utilizada polos fuxidos na Guerra Civil polo que aínda hoxe é coñecida como A Cova dos Escapados, da que só eles coñecían o acceso a través dun pequeno burato.\nDa Veiga a Prada\nPonte sobre o encoro de Prada\nPartindo da Veiga cruzamos a ponte do Xares sobre o encoro de Prada, punto de interese para actividades como a pesca e os deportes náuticos ou mes-mo para un baño na praia dos Franceses.\nA pequena estrada que bordea o encoro transita por corgas entre prados e carballeiras ata acadar o muro da presa, chegando xa ao núcleo de Prada. Vai en paralelo á Senda Verde do Xares, ruta recomendable para aqueles que gusten do sendeirismo por tranquilas paraxes.\nA presenza continua de altas montañas como fondo escénico lémbranos que estamos ante o teito de Galicia: o macizo de Trevinca. Este sistema montañoso reúne os cumios de maior altitude de Galicia destacando os tres primeiros como son Pena Trevinca (2.127 m), Pena Negra (2.121 m) e Pena Surbia (2.116 m), todos eles na serra do Eixe.\nDe Prada ao Barco de Valdeorras\nViñedos da Denominación de Orixe Valdeorras\nDende Prada comeza un ascenso propio dos grandes portos de montaña que nos levará ao alto da Portela, enlazando coa baixada cara a Valdeorras.\nCapital comarcal e segunda entidade de poboación da provincia de Ourense, O Barco de Valdeorras destaca polo seu dinamismo económico e polo clima benigno, factor fundamental para a produción vitivinícola e que lle outorga prestixio mundial aos seus viños.\nDo Barco de Valdeorras aos Penedos de Oulego\nAs paisaxes de viñedo deixan paso ao val do Sil na procura do Parque Natural Serra de Enciña da Lastra, no que destacan os Penedos de Oulego erguéndose coas súas rochas calcarias por riba do manto verde da vexetación e creando un singular contraste.\nA serra da Enciña da Lastra constitúe unha rareza na xeografía galega. A presenza de flora de ambientes cálidos como poden ser as aciñeiras, sobreiras e singularmente o tomiño que impregna o aire co seu característico olor, trasládanos a outras latitudes.\nNon te podes perder\nO alto da Portela é un punto de inflexión no percorrido dado que separa as vertentes do Xares e do val do río Sil. Este aspecto supón tamén unha mudanza nas condicións bioxeográficas, marcándose dende este punto o contraste entre o val do Xares e Valdeorras. A diferenza climática tradúcese en diversidade de flora e fauna, tendo a zona de Valdeorras un comportamento propio de ambientes mediterráneos.\nA Portela, entre matogueiras e piñeirais propios de espazos de montaña, permite contemplar a profundidade dos encaixados vales dos pequenos cursos fluviais (Mao, Azoreiras, etc.) que baixan cara o río Xares.\nTamén coñecida como A Portela do Valado, cos seus 1.124 metros supón un paso de montaña histórico. A propia topo nimia revela a funcionalidade deste lugar, dado que Portela indica “unha abertura que se fai para que poida pasar o gando ou as persoas”, comunicando dúas terras baixas como A Veiga (terreo amplo e fértil ás beiras dun río) e Valdeorras (no val do Sil a pouco máis de 300 metros de altitude).


O apoio do 'Festival de la Luz' permite por terceiro ano consecutivo dar continuidade ao proxecto “Árbores de Cinza” en Chandebrito ·\nInicioVal MiñorNigránO apoio do 'Festival de la Luz' permite por terceiro ano consecutivo...\nO apoio do ‘Festival de la Luz’ permite por terceiro ano consecutivo dar continuidade ao proxecto “Árbores de Cinza” en Chandebrito\nOs inscritos ao programa de voluntariado poderán participar o vindeiro 14 de marzo no acto de peche do proxecto “Árbores de Cinza”: a plantación do Bosque da Luz\nO apoio financeiro do Festival da Luz permite, por terceiro ano consecutivo, o desenvolvemento deste proxecto con tres líneas de acción: divulgación escolar sobre a problemática dos incendios forestais, campañas de comunicación e sensibilización e un gran acto de reforestación\nA Asociación Galicia Ambiental abreu o prazo de inscricións, ata o vindeiro 1 de marzo, para todos aqueles que desexen participar no programa “Voluntariado da Luz”, enmarcado no proxecto “Árbores de Cinza”.\nO apoio financiero da organización do Festival de la Luz de Boimorto permite, por terceiro ano consecutivo, dar continuidade ao proxecto “Árbores de Cinza” que naceu da man de Galicia Ambiental no ano 2018. Este proxecto conta cun conxunto de accións apoiadas en tres eixos fundamentais: divulgación escolar da problemática dos incendios forestais, accións de comunicación e sensibilización e un gran acto de reforestación anual con especies autóctonas.\nAs accións de divulgación e de sensibilización xa se están a desenvolver ao longo de todo o pasado ano, ao igual que ocorre coas charlas nos centros escolares para achegar un pouco máis á comunidade educativa a problemática dos incendios forestais. Amais, para completar este paquete de accións, ábrese o prazo para incribirse ao programa de voluntariado. Os interesados, poderán facelo a través do formulario da web da Asociación Galicia Ambiental. Os que así o desexen poderán participar o próximo 14 de marzo, no acto de peche da campaña: a plantación do “Bosque da Luz”. Esta última línea de acción, a plantación, celebraráse en Chandebrito, no concello de Nigrán en colaboración coa súa Comunidade de Montes, Asociación Veciñal e Concello.\nA plantación do “Bosque da Luz” conta cun orzamento de case 14.000 euros dun investimento total, nestes dous anos, superior aos 50.000 euros para levar a cabo as distintas accións desenvoltas e programadas. Un investimento total, no que a meirande parte son aportados polo Festival de La Luz. A plantación, contará con máis de medio milleiro de castiñeiros destinados a crear unha parcela experimental con árbores de produción de castaña, madeira e cogomelos en algo máis dunha hectárea. Con este predio experimental, no Monte Veciñal en Man Común de Chadebrito, preténdese, amais de recuperar unha zona devastada polos incedios forestais, pór en valor unha especie autóctona como é o castiñeiro, que pode chegar a producir un ingreso de máis de 6.000 euros ao ano, cifra ben alonxada dos 1.000 se se trata de eucaliptos (nunha plantación de 1 hectárea), especie dominante nas parcelas privadas da zona.\nArtigo anteriorA V Mostra da Camelia Cidade de Tui reúne a máis de 80 expositores de Galicia, Asturias e Portugal\nSeguinte artigoA Deputación de Pontevedra leva a FITUR a inigualable natureza da provincia coa campaña “Sigue o teu instinto”


Porto do Son acollerá este domingo 17 de marzo o Xtosín Trail - Canal Rías Baixas\nPorto do Son acollerá este domingo 17 de marzo o Xtosín Trail\nPORTO DO SON> Trátase da terceira das probas incluídas no circuíto de carreiras Arousa-Revolutrion Trail Series que organiza a asociación Arousa NeO. As inscricións xa poden realizarse a través da web: www.arousa.com.\nA localidade sonense de Portosín acollerá este próximo domingo 17 de marzo o Xtosín Trail, a terceira das probas incluídas no circuíto Arousa-Revolutrion Trail Series que organiza a asociación Arousa NeO. A proba, novidade no circuito, constará duns 14’5 quilómetros de percorrido. A máis dura do circuito para os entendidos neste deporte, que incluirá ademais carreira a pé pola praia.\nDende o concello sonense destacaron a importancia desta proba.\nAs inscricións poderán formalizarse a través da web: www.arousa.com ata o próximo mércores 13 de marzo. As próximas citas do circuito Arousa-Revolutrion Trail Series 2019 terán lugar o 7 de abril co Portus Apostoli Trail en Noia e posteriormente o Barbanza 42K Trail en Ribeira, proba que pechará esta edición.\nArousa Revolutrion Trail Series\nArtigo anteriorO PP provincial acusa a Deputación de mentir ca execución do presuposto\nSeguinte artigoPresentada a obra gañadora da primeira edición do Premio Carlos Mosteiro\nAna Peleteiro remata sexta nos Mundiais de Doha\nO concello de Ribeira derrubará unha vivenda en Fondevila para mellorar...


Solo industrial - Concello de Cerceda (A Coruña / Galicia)\nO parque empresarial de Acevedo, inaugurado en 1999 co máximo nivel de servizos, conta na actualidade cunha superficie aproximada de un millón de metros lineais.\nDesde o comezo, o baixo prezo do seu solo foi un reclamo para moitas empresas, de tal xeito que após a súa posta en funcionamento, promovida por Xestur, sucedéronse moi pronto dúas novas ampliacións.\nNa actualidade, e froito dun convenio asinado a finais de 2008 coa Consellaría de Vivenda e Solo que se encadra no Plan do carbón 2006-2012, a previsión dunha nova ampliación por parte de Xestur dotarao de 1.900.000 metros lineais máis.\nCon esta previsión, mais a da construción dunha área industrial de 1.500.000 metros por parte de Fenosa, Cerceda disporá nun futuro próximo dunha superficie de solo industrial de 3.400.000 metros.\nA diversificación de actividades das empresas que se instalaron no Acevedo é unha das características máis destacadas deste polígono, no que se asentaron empresas tanto do sector industrial como do sector servizos.\nAdemais, o parque contou xa desde o principio con todos os servizos necesarios para a instalación de calquera actividade: electricidade, auga corrente, sumidoiros, telefonía por fibra óptica, etc... e continuou despois implementándose con instalacións de gas natural, terminal de carga de ferrocarril, etc...\nAgora, e a través dun convenio asinado coa Consellaría de Innovación e Industria en xullo de 2008, o polígono vaise dotar tamén dunha liña de media tensión subterránea de 7,5 quilómetros de lonxitude con dobre circuíto desde a subestación de Meirama ata o centro de seccionamento do Alto do Vilar.\nNo que respecta ás súas comunicacións, e para melloralas aínda máis, existen xa proxectos de actuación para a estrada de Ordes a Cerceda por Virís e para a estrada Cerceda-Mesón do Vento por Cobeláns.\nInformación do Polígono do Acevedo


Inicio / Novas / Homenaxes, Premios, Recoñecementos, .... / X Premios Opinión de Música Folk\nVenres, 28 Outubro 2011 13:45\nNo repertorio escollido xogou con pezas de artistas con conceptos creativos diferentes, e contar cun conxunto de dez músicos dá unhas posibilidades tremendas para poder reelaborar o orixinal. Os seus autores está claro que van recoñecer a composición creada, mais tamén escoitarán como se poden realizar versións que pretenden ficar coa esencia e despois optan por investigar noutros territorios estéticos. A espectacularidade escénica une a Axada e SonDeSeu, recentemente galardoados co Premio da Crítica de Galicia no apartado musical, ademais do concepto de ser propostas representativas no seu eido. Sondeseu é un exemplo de como levar a música tradicional nun formato diferente, mentres Axada é representante da música premiada nos nosos galardóns, os únicos existentes en Galicia que recoñecen estes traballos, e constitúe tamén, polo tanto, un proxecto que sirve para divulgar o folk da nosa terra.\nEstará tamén Sondeseu, a orquestra viguesa, que conta co apoio do concello da localidade, e que xa estivo tocando na quinta edición dos premios. Daquela actuaran canda o gaiteiro Xosé Manuel Budiño no auditorio universitario da Maestranza. Agora terán máis espazo no palco para colocar aos seus numerosos compoñentes. Dende as súas primeiras actuacións deixaron claro que se trataba dun proxecto diferente e único no panorama musical. Ademais de servir como necesaria formación escénica do alumnado do centro, o seu nivel artístico sempre foi salientable.\nE a guinda ao seu recital será a presenza de Rosa Cedrón para cantar con eles Romance de Mirabela, tema incluído no álbum premiado.


O ADN nacionalista de Catalunya\n12:46 do 14 de febreiro de 2021\nHoxe, para a cidadanía de Catalunya, pode esclarecerse o desexado día D. Mesmo no intre de tantas sospeitas que pesan sobre o dominio integrista continúa negando a realidade das aspiracións nacionalistas. Verificando as tácticas amidonadas que os estatalistas procuran flexionar a tendencia de voto nese deseño estático que presenta unha mudanza de aparencia renovadora xa non ten cabida na Cataluña actual. Neste conflito, o Estado dominante continúa utilizado os seus poderes contra a chamada disidencia catalá, con tácticas usurpadoras desde tódalas instancias posíbeis que emancipan as miserias dun centralismo estático e incapaz de apagar as fogueiras que acenderon en múltiples revulsivos contra Cataluña. As hostilidades dos poderes centralistas continúan respondendo a esa dialéctica inmobilista que poñen como marco e límite a Constitución de 1978. Esta é a xenética das conspiracións españolistas contra as tres nacións diferentes: Catalunya, Euskadi e Galiza. Velaquí o canon estático que trazou aquela Castela que interpretou Antonio Machado: “Castilla miserable ayer dominadora / envuelta en sus harapos desprecia cuanto ignora”. Magnifica versión do poeta, revelando a Castela de lanza e helmo, destrutora das liberdades dos outros, dos diferentes. A Castela do Cid, do conde Fernán González, de Isabel e Fernando con Cisneros, do Conde Duque de Olivares e de todas as monstruosidades e cegueiras centralistas que asumiron os actuais gobernantes, herdeiros das conquistas e das imposicións daquela Castela que está oculta baixo o nome de España, nos mesmos parámetros de conspiración e dominio.\nNesta situación de sospeitas e anormalidades democráticas que tratan de inculcarnos aquilo que detestamos pragmaticamente. O grande problema do Estado español, orgánico e centralista, é o desinterese que mostra nas súas negativas en normalizar os dereitos fundamentais que incumben a liberdade dos pobos que aspiran a exercer a súa propia liberdade. Criminalizar, detestar e aprazar este dereito, con discursos superficiais e solemnizando inventadas maldades para anatematizar aos que non queren continuar sendo homologados e colonizados baixo a tutela de graves contradicións. Por tanto, non deixa de ser unha atrocidade totalitaria de calquera Estado que practique tantos desvaríos. Esta é a cuestión pola que pasa a Cataluña e que hoxe exhibe o seu ADN, tan completo e nada efémera por desexar ser ela mesma, sen interferencias, ditames e dominios que intentan neutralizar a súa cultura, lingua e utilizar aquilo que atente e agrida aos estímulos e atributos nacionais.\nAs eleccións autonómicas do día de hoxe, 14 de febreiro, imponse a ollada nos graves acontecementos históricos de outubro de 2017, coa imposición do artigo 155. Velaí o peso das sombras dos escudeiros españolistas e a insensatez dos poderes omnímodos dos ancestrais ditadores da España única. Nesta situación aínda están latentes tódolos episodios sucedidos hai tres anos. Cataluña ten esa capacidade de remontar situacións límite; de concretar estabilidade e fundamentarse en argumentacións pragmáticas que son fundamentais para concretar avances que superen asedios.\nÉ verdade que estas situacións abriron fenda e desestabilizaron, en certa maneira, a unión nacionalista no goberno da Generalitat de Cataluña, con insistentes diferencias e visíbeis confrontacións, fracturas e posicionamentos inadecuados, produto das poderosas investidas do poder estatal. O enorme confronto entre un Goliat e un David non rematou. En toda esta situación de desafectos e contradicións, non perdemos de vista o nacionalismo dos graves acontecementos de 2017, que deu dous pasos avante e un atrás. Por tanto, gañou un notábel punto político e estratéxico nos dereitos que reivindica.\nAs eleccións catalás do día de hoxe, celébranse nunha situación anómala polo que infunde a covid-19, e, tamén, polo conflito que continúa aberto, aínda en situación moderada. Os resultados que se prognostican, non cambiarán de dirección, e, posiblemente, non desconxestionen a polarización de bloques que actualmente existen no chamado problema de Cataluña.


Ata mediados do século XIX o único espazo axardinado da Coruña era o baluarte de San Carlos. Co proxecto de ampliación do porto de Celedonio de Uribe apareceu unha área gañada ao mar que se chamou o Relleno (“Recheo”). Esta zona foi axardinada a proposta do arquitecto municipal José María Noya segundo o deseño de Narciso García de la Torre.\nDurante o século XIX instaláronse tamén quioscos de refrescos e para a celebración de feiras; o primeiro deles foi o deseñado por Faustino Domínguez Domínguez en 1877. Para poder levar a cabo bailes inaugurouse en 1884 un palco da música e a partir de 1896 colocáronse estatuas para recoñecer algunhas personaxes públicas.\nOs xardíns acollen especies moi diversas entre as que destacan os dous grupos de palmeiras canarias recoñecidas como árbores senlleiras de Galicia.\nO kiosko-bar "Copacabana" (1984), obra do arquitecto Xosé Manuel Casabella recibiu un accésit na primeira edición dos premios COAG de arquitectura. Foi renovado en 2022.\nTraído desde «https://gl.wikipedia.org/w/index.php?title=Xardíns_de_Méndez_Núñez&oldid=6104854»\nA última edición desta páxina foi o 14 de xuño de 2022 ás 14:21.


Roscóns de Reis de Mercadona - Mercadona\nAchégase o día de Reis, o día que nos visitan as súas maxestades de Oriente: Melchor, Gaspar e Baltasar, cargados de agasallos e sorpresas, un día cheo de tradicións. En Mercadona poderás encontrar diferentes variedades do doce de Reis por excelencia.\nCruza os dedos e corta o anaco afortunado onde encontrarás a figuriña que te vai converter no rei da festa ou sé xeneroso se che toca o pedazo onde se agocha a faba, ao che corresponder pagar o roscón como dita a tradición.\nEscolle entre as nosas diferentes variedades, enfeitadas con froita confeitada e láminas de améndoa, borrifadas con azucre en gran humedecido.\nRoscón sen recheo\nTradicional Roscón de Reis sen recheo. Escolle o recheo que máis che guste e faino ti mesmo na casa.\nRoscóns con recheo\nNata e trufa\nBombón: Roscón cuberto de chocolate, recheo con deliciosa nata.\nAlén diso, tamén dispós de roscón sen glute, recheo de nata ou mesmo sen recheo.\nGoza do Roscón de Reis de Mercadona!\nAcompaña o teu Roscón de Reis coas variedades de bombóns de Mercadona.


Veciños da Lama reciben información de técnicos de Revitaliza sobre o programa de compostaxe posto en marcha polo Concello – Concello da Lama\nVeciños da Lama reciben información de técnicos de Revitaliza sobre o programa de compostaxe posto en marcha polo Concello\nPublicado el 3 de diciembre de 2020 3 de diciembre de 2020 por Antón\nTécnicos de Revitaliza informaron do programa de compostaxe posto en marcha polo Concello da Lama, co apoio financeiro da Consellería de Medio Ambiente, Territorio e Vivenda da Xunta de Galicia e do Fondo Europeo de Desenvolvemento Rexional, no transcurso dunha xornada divulgativa realizada na Alameda lamense a través da colocación cunha carpa con material explicativo do proxecto que se está implantando en todo o municipio para reducir a fracción orgánica dos residuos.\nNesta xornada divulgativa participaron tamén o alcalde da Lama, Jorge Canda, e o concelleiro Daniel Vidal, encargado polo equipo de goberno de poñer en marcha este plan que está levantando grande interese e espectación entre a poboación, sobre todo aquela que dispón de horta ou espazo ao aire libre para poder poñer en funcionamento un composteiro individual para a elaboración de compost para autoconsumo en plantas de cultivo e ornamentais.\nO lugar estratéxico onde se ubicou a carpa, nas proximidades do Centro de Saúde e da zona de supermercados e establecementos comerciais, permitiu que moito público, sobre todo das zonas periféricas do municipio, se pudera achegar para coñecer o funcionamento dos composteiros individuais así como inscribirse neste proxecto que todavía se mantén aberto ata esgota-los 200 composteiros dos que consta esta primeira fase.\nPara poder inscribirse neste proxecto aquelas persoas interesadas en participar deben estar empadroadas no concello da Lama e poden dirixirse ás dependencias municipais no Consistorio ou chamar ao teléfono 986 768 238.\nOs requisitos de participación, tanto para os interesados que se inscriban no punto informativo como aqueles que contacten co Concello da Lama, son facilitar o nome, apelidos, DNI, enderezo e referencia catastral da vivenda. Tamén deben dispor dun espazo de horta e/ou xardín de superficie aproximada duns 50m2 e deben comprometerse a facer un uso responsable do composteiro cedido e a facilitar o seguimento por parte dos técnicos especialistas na materia. A selección de participantes e poder optar a un dos 200 composteiros individuais será por rigorosa orde de solicitude.\n← A Delegada Territorial da Xunta…\nO Concello dota de equipamento… →


A lingua máis difícil - AC Alexandre Bóveda\nNinguén puido explicar nunca –nin os científicos da National Geographic, que foron os últimos en estudar a lingua de cabo a rabo— por que, mentres nas máis de 5.000 linguas do planeta a xente comeza a falar as primeiras palabras arredor dos 13 meses –de media, aproximadamente—, nesta lingua moita xente tardaba anos e anos e nalgúns casos máis anos en comezar a pronunciar as súas primeiras sílabas.\nA xente que nunca chegaba a falala explicaba, na madurez ou na senectude das súas vidas e por tanto cando xa chegaran a reflexionar profundamente sobre o problema, que non se atrevían a falar a lingua porque aínda non estaban preparados; ou levando a man á cocorota e rascando co dedo índice dicían que lles parecía imposíbel ou que xa era demasiado tarde; ou, cunha vaga esperanza e confiando nas xeracións vindeiras, dicían. A ver se os meus fillos o conseguen.\nEra unha lingua tan extremadamente difícil que mesmo había xente que, dada a dificultade e a frustración, acababa emigrando para outros países onde aprender a lingua non fose un problema.\nEditorial Galaxia, 2007\nTags:lingua sechu sende


Provedores de extracto de loto azul, fabricantes de Bolise\n[Nome latino] Nymphaea stellata Willd.\n2. Protexer o bazo e o estómago\n3. Tratar a diarrea\n4. Mellorar a calidade do sono\nSobre o extracto de loto azul\nDise que o extracto de loto azul ten apomorfina alcaloide psicoactiva e nuciferan como compoñentes. Pódese usar para tratar enfermidades gastrointestinais. Tamén se pode usar na diarrea e na dispepsia. A razón pola que a planta se fixo popular en Exipto son os seus efectos principais de euforia e alivio da depresión. Moitas persoas tamén experimentan un efecto estimulante suave que fomenta a socialización.\nO extracto de loto azul tamén axuda na disfunción eréctil, especialmente causada pola depresión. A flor pódese usar para promover a somnolencia, axente anti-ansiedade e para aliviar o estrés. A flor úsase en perfumes. A aromaterapia tamén recoñece a eficacia do seu aceite. Dise que a flor de loto azul ten ginseng que actúa como axente anestésico.\nO extracto de loto azul pode regular a nosa saúde física e mental, ten o efecto de nutrir o estómago e limpar o corazón, ten un moi bo efecto protector sobre o bazo e o estómago, tamén pode desempeñar o papel de antidiarrea, mellorar o insomnio, regular a calidade do sono, beleza e outros efectos.\nO extracto de loto azul úsase habitualmente en cosméticos e produtos de saúde para loitar contra as bacterias, a inflamación, reducir as pecas e mellorar a inmunidade.


Vilanova estrea o seu obradoiro de hostalería Mar de Santiago - Canal Rías Baixas\nVilanova estrea o seu obradoiro de hostalería Mar de Santiago\nVILANOVA> Vilanova estrea o seu obradoiro de hostalería. Despois dun mes de clases teóricas, os participantes dos dous módulos realizaron hoxe a súa primara práctica, na que xa mostraron as destrezas adquiridas.\nCon estes pratos tan apetecibles, o concello de Vilanova puxo en valor á primeira edición do seu obradoiro de hostalería. Con sede nas novas instalacións do pazo de Vista rela, despois dun mes de clases teóricas, os participantes do obradoiro de hostalería Mar de Santiago comezaron a mostra as súas destrezas.\nO concello puxo en marcha este obradoiro xuvenil para formar a mozos cualificados no sector hostaleiro.\nO obradoiro conta co colaboración da Xunta de Galicia que ademais deste obreiro xuvenil desenvolve outro para maiores de trinta anos, investindo na vila 800 mil euros.\nAdemais desta práctica, nas vindeiras datas, o alumnado realizará outras presentacións e actividades da man da marca Mar de Santiago, aportando tamén un atractivo gastronómico á promoción de Vilanova. O obradoiro ten un prazo de duración dun ano, co que os participantes ao rematalo adquirirán o título formativo correspondente.\nObradoiro Mar de Santigo\nArtigo anteriorMarta Giráldez acusa a Durán de mentir e de poñer trabas á Mancomunidade do Salnés\nSeguinte artigoOs hostaleiros de Vilagarcía desaproban as medidas da Xunta e mobilizaranse “para poder traballar”\nO hotel con máis encanto de España está en Meis


ASOCIACIÓN DEPORTIVO CULTURAL NEGREIRA VETERANOS: SUBCAMPIONATO INTRECOMARCAL PARA OS BENXAMÍNS DAS ESCOLAS DEPORTIVAS DE FÚTBOL SALA\nSUBCAMPIONATO INTRECOMARCAL PARA OS BENXAMÍNS DAS ESCOLAS DEPORTIVAS DE FÚTBOL SALA\nEste venrés e logo de moitas improvisacións por parte da desorganización da competición , tivo lugar no "segundo mundista" pavillón Quiroga Palacios de Conxo , a fase intercomarcal que reune ós campións das súas respetivas comarcas .\nAlí se achegaron o noso equipo de Benxamíns A , como campión da súa zona ,(lembrar que o equipo B quedou segundo no mesmo grupo) , ás dudas iniciais pola falta de algún xogador , que veu dada porque os pais non confirmaran tal extremo , sumaronse unha pista que non era a ideal para os nosos intereses , demasiado lenta , e as dimensións do esférico que eran máis reducidas das acostumadas polos nosos .\nFinalmente acadouse o subcampionato nun encontro disputado ante os rapaces do Millodoiro , que gañaron os nosos por dous a cero . Non xogaron ó nivel o que nos teñen acostumados , e dispuseron de poucas oportunidades en ataque . Para máis "inri" a victoría dos de Ames , comenzou a cimentarse nun saque de banda que o improvisado colexiado indicara a favor dos de Barcala , pero que eles moi intelixentemente puseron en xogo , collendo a nosa defensa descolocada , e achegando o un a cero a libreta do colexiado (pois o marcador non existía), e de nada serviron as airadas protestas dos adestradores que acababan de recibir o inxusto gol . Pouco antes do descanso acadaron o segundo e á postre definitivo gol . No comenzo da segunda parte tentouse de acadar un gol que pusese a emoción ata o final do encontro pero este non chegaba e comenzaron a facerse cambios tentando de contrarestar o seu sistema 2-2 de xogo , xa que pasaban os minutos e os de Negreira non impoñíamos o seu , chegaron as ocasións pero non os goles.\nFelicitar a tódolos rapaces que foron a xogar nun día de intenso calor , que non invitaba á realización de ningún esforzo físico , pero este subcampionato foi un merecido premio .\nEsperemos que a organización tome nota das cousas mal feitas este ano e que se corrixan o que ven , ó mesmo tempo que dexesamos ós nosos equipos éxitos ainda maiores na vindeira tempada.\nen 9:26 Etiquetas: ESCOLAS DEPORTIVAS 08/09


Para alén do simbolismo\nManuel Mera | jueves, 7 de junio de 2018, 01:23\nos nomeamentos de Josep Borrell en Exteriores, e Carmen Calvo en Igualdade, que ademais cubrirá a vicepresidencia, foron rexeitados polo soberanismo catalán, no primeiro caso, e aplaudidos polas forzas progresistas no segundo.\nAgora ben, estes nomeamentos, para alén do simbolismo, tanto poden indicar prioridades, como ter a finalidade de frear inicialmente disputas sobre temas onde a prexuízos poden subsistir a análise nalgúns sectores sociais. O nomeamento de Borrell pode ter a pretensión de restar argumentos á confrontación coa dereita, respecto de como tratar a cuestión catalá, e demostrar a firmeza da españolidade do PSOE. E con Calvo buscaríase gañar ao feminismo con dúas medidas simbólicas: vicepresidencia do Goberno en un Ministerio especifico.\nMáis alá das especulacións, o novo Goberno terá que chegar a acordos que permitan a convivencia democrática coas nacións periféricas, por unha banda, e tomar medidas efectivas que garantan a igualdade de xénero, por outro lado. Nestes casos, tanto na cuestión territorial, como no relativo á igualdade de xénero, e tamén respecto da xustiza social, para que os avances sexan cualitativos cómpre facer reformas estruturais.\nDado que o capitalismo é consubstancial, e polo tanto alenta, a centralización e concentración do poder e da riqueza.\nNada indica que o PSOE queira empurrar transformacións radicais. Como máximo, derrogaría as reforma laboral e das pensións, a Lei “mordaza”, a LOMCE, e subiría o salario mínimo. Volveriamos á etapa de Zapatero.\nEn relación a cuestión nacional propón o federalismo, onde a soberanía residiría no Estado español. Pode ser un avance, mais este modelo perdeu a eficacia do século XIX e XX, e asemade moitas das competencias foron cedidas á Unión Europea e organismos intencionais, e o Estado creou mecanismos que recentralizaron transferencias autonómicas que son esenciais.\nSempre son positivos os cambios que permitan recuperar dereitos e mellorar as condicións laborais, as pensións e os servizos e prestacións sociais, eliminar a lexislación represiva, e garantir os dereitos nacionais, culturais e lingüísticos.\nPorén resulta evidente que, neste contexto e con esta correlación de forzas nas institucións, os avances dependeran en gran medida da reclamación e mobilización sindical e doutras forzas sociais, e da actitude dos partidos que están á esquerda do PSOE, especialmente os nacionalistas. Máxime cando a dereita e a patronal xa están marcando as liñas vermellas. No empurrar está o cambio.


Terá lugar mañá domingo, saíndo desde Ponferrada e chegando a Borrenes\nPraza da Igrexa de Lalín\nA Asociación de Amigos do Camiñou de Santiago por Lalín Deza ten programada para mañana, díao 17 de abril, a primeira das súas rutas. Comezan coa realización da primeira etapa do Camiñou de Inverno, que dá comezo en Ponferrada e finaliza en Borrenes.\nAs persoas interesadas poden apuntarse e obetener más información contactando directamente co presidente do colectivo, Moncho Villanueva, no 634 401 299. También poden contactar con Emiliano García, vicepresidente do mesmo colectivo, chamando ao 610 207 992.\nO grupo partirá ás cinco da mañana desde a Praza dá Igrexa de Lalín, desplazándose ata o punto de partida en autobus. O camiño transcorre primeiro en paralelo ao ríou Sil e logo pasa polas Médulas. Os organizadores animan aos veciños para sumarse.\n1 valoracións 24.10 km.


Adeus ao kung fu | Marbrerie\nAdeus ao kung fu (Galego)\nEste texto é parte da nosa serie #Desdecasa, unha iniciativa que realizamos nas nosas redes sociais para que as persoas que están escribindo no medio do confinamento poden publicar os seus textos, Ideas, Reflexións Por escribindo que nos atopamos.\ndo neno dixo a Uachankei Kicks Kwai Chang Caine, a protagonista da serie Kung Fu: a lenda continúa que foi transmitida nos anos noventa en Colombia. Os seus golpes e acrobacias eran moi dinámicas, impetuosas e divertidas, polo que me sentín invitado a probar, un efecto de programas de acción no público infantil.\nAlgúns anos máis tarde o meu gusto foi refinado e decantado polo Películas de Jackie Chan. O actor comezou a facer películas clásicas de artes marciais, dos que é común para un heroe medieval nalgunha rexión de China contra as mesas contra algún emperador, eo seu exército, a través do corazón dunha princesa. Estas películas ofrecéronse unha estética chea de misticismo solemne como os emblemas de dragóns e tigres estampados nos traxes de combate brillante. Tamén incluíron coreografías de combates formidables con espadas, saltos de máis de 3 metros e moi ben dramatizados golpes letales.\nen Hollywood Jackie comezou a facer películas de acción con tiros e explosións, que diferían dos moitos outros por Ofrecendo coreografías un tanto máis sorprendentes, combinados con comedia toques. O encanto que teñen as escenas de Jackie Chan é que o actor non usa a dobre acción, mesmo ao final das súas películas, a un lado dos créditos, podes ver algunhas das múltiples escenas fracasadas, unha licenza de perfeccionamento que é Pode permitir. Doutra banda, o uso da cámara estática permite ver o combate en panorama e evita a necesidade de usar ángulos e outros trucos.\nAínda que deixei de ver películas de artes marciais, o imaxinario da súa grandeza durar en min ata hai moi pouco. Hoxe quero expresar o meu desencanto e dicir, bastante demostrando que as artes marciais chinesas son unha gran farsa. Nun momento de procrastinación escribín no buscador de YouTube “Kung Fu vs Karate” e atopei a través dun monxe Shaolin que no anel batía a calquera adversario doutra disciplina. Recentemente descubrín que o suposto monxe resultou ser falso, Porque non foi rexistrado en calquera monasterio da comunidade e en realidade foi un peelería de arte marcial mixto (MMA).\nEn busca de algo similar para alimentar a miña fantasía sobre o kung fu, atopei o caso de Xu Xiaodong, un loitador chinés de MMA que se fixo famoso por gañar a Wei Lei, un mestre de combate Tai Chi. O enfrontamento foi dado por unha disputa sobre as redes sociais onde Wei presumiron as súas habilidades humanas, Xu desafiou a mostrar os poderes místicos que El afirmou, antes do duelo, Wei estaba a cargo de acosar XU estendendo o seu teléfono persoal a través de redes sociais, chamándoo como un inimigo de Tai Chi. Ao gañar, Xu Xiaodong converteuse na nova sensación e redes sociais Está saturado con seguidores. Por desgraza, sen querer, este heroe tocara as fibras dunha tradición milenaria dun país cuxo goberno non doou as contas de XU e bloqueou os videos do encontro en internet.\nEu podería ata dicir isto Un empresario chinés pon o prezo na súa cabeza, ofreceu 1.45 millóns de dólares a quen podería superalo usando estilos de combate tradicionais. Isto foi como Xiaodong dedicouse a vencer aos profesores de Kung Fu que só lograron ofrecer un pouco máis de resistencia que a Taichi Farf.\nNa cruzada contra a tradición chinesa sagrada, XU non só expuxo as malas habilidades de combater Estes profesores, pero tamén a súa arrogancia. Wei Lei deu desculpas dicindo que o día da loita perdeu a usar zapatos resbaladizos, dixo tamén que non quería vencer a loita porque podería causar a discordancia na súa vida, noutra entrevista que expresou que cando comezou o combate Volveu por medo a matar ao seu adversario co seu verdadeiro poder. Como se fose pouco, Ding Hao, que é considerado un dos catro mellores profesores do Wing Chun en China, dixo que perdeu a loita por non pasar un bo tempo e que Xu tivo a sorte de non ser golpeado. A persecución do goberno intensificouse cando Xiaodong foi esixida por difamación contra a lei e forzada a pagar unha multa de $ 6.700 dólares, tamén para pedir desculpas sete días en público. Xu rexeitou e estimou que acabou pagando uns 60.000 dólares.\nAdemais, foi degradado do sistema de crédito chinés, o que implica que xa non pode viaxar en plano, tomar trens ou estadía de alta velocidade En certos hoteis, entre outras restricións.A única defensa de Xu estaba enviando os videos dos seus combates a un amigo nos Estados Unidos, polo que poderían chegar a YouTube en lugar dos servidores chineses como Weibo. E ás veces, os intentos de censura estaban equivocados, como cando a policía detivo unha loita antes de comezar e o retador de Xu foi chamado cobarde, porque ao parecer sabía que ía perder e orquestar a incursión cun primo da policía.\nNo último combate, Xiaodong viuse obrigado a usar maquillaxe para non ser recoñecido e usar un pseudónimo, tamén tivo que viaxar centos de quilómetros por coche debido á restrición de levar planos. Mala idea, porque se antes de que estivese humillando facilmente derrotada por un loitador dunha arte non tradicional, é peor que é derrotado por un mozo con maquillaxe MIME que se chama “Winter Melon”.\nAínda que Algúns poden considerar que Xu Xiaodong non é máis que un iconoclast pedregoso. A verdade é que as súas intencións foron abrir os ollos das persoas en Chinesa, xa que hai moitos trucos que se benefician a partir de miles de seguidores que ofrecen promesas falsas, que os curanidos milagrosos foron. A historia de Xiaodong é o experimento máis factible para demostrar a ineficiencia destas artes case relixiosas que sempre estarán nunha burbulla e fuxirán para afrontar outros estilos.\nCon todo, as artes tradicionais non son inútiles , serven para meditar ou obter disciplina, pero non por unha defensa efectiva, como prometen. É por iso que me preocupa que as persoas tomen estes cursos que buscan protección e cando o necesiten, o que foi o que era orixinalmente: unha historia chinesa. No problema está nos principios dos estilos, porque moitos adornos e movementos complicados están cubertos que na práctica non serven, senón en cinematografía. Cando o adestramento dos alumnos realizan ensaios con adversarios que non se opoñen a resistencia, como Bruce Lee dixo: “As táboas non volven”.\nSen dúbida A lenda do Kung Fu durará na modernidade, os estilos de O tigre, o dragón ea grúa continuarán a participar no mito en caricaturas e películas de acción. Pero máis xente virá como Xu Xiaodong dispostos a desenmascarar.


Publicado por : Adycto 12 de xullo de 2010\nHai moita xente, se cadra unha maioría, que considera que ser nacionalista (galego) ten que estar obrigatoriamente enfrontado a ser español. Evidentemente, eu estou en contra dese nacionalismo español cerril e tramontano que tan ben sabe manexar a dereita en España e que contrapón ser español con ser galego, catalán, etc. Sen embargo, hai unha parte da poboación -espero que cada vez mais- que entende que España non é algo unitario, uniforme e centralista senón -como marca a nosa constitución e o noso sistema político- algo aberto, plural e respetuoso. Eu son dos que pensa que España debe ser a unión de todos pero co respeto as diferencias que hai entre os cidadáns españois. É dicir, España debe ser a unión de vascos, casteláns, cataláns, galegos, andaluces, etc pero con respeto ao que cada un é. Ao seu idioma, á sua cultura, a súa idiosincracia, ao seu particular xeito de entender o mundo. Digo todo isto porque, como amante que son do futbol, hoxe estou moi contento con que España conquistase, por primeira vez na súa historia, o título de campión do mundo cunha selección que coido que ademais encarna perfectamente ese sentir que antes expresaba. Unha selección rechea de cataláns, asturianos, canarios, etc que loitan por una camiseta común pero que poden lucir, sen temor e ser criticados ou repudiados, os seus símbolos (senyera, bandeira canaria, etc) porque iso tamén é España. Bueno, vaia roio que din para dicir que estou contento co triunfo da selección....por qué será?


O Tribunal Supremo paraliza cautelarmente a Orde "trampa" que recurta a vixencia da revisión da ITV que obrigaba a pasar a inspección 2 veces máis seguidas - APETAMCOR\nO TRIBUNAL SUPREMO PARALIZA CAUTELARMENTE A ORDE “TRAMPA” QUE RECURTA A VIXENCIA DA REVISIÓN DA ITV QUE OBRIGABA A PASAR A INSPECCIÓN 2 VECES MÁIS SEGUIDAS\nO Tribunal publica un Auto dando a razón a Fenadismer no seu recurso contencioso-administrativo contra a Orde SND 413/2020, de 15 de maio, pola que se establecían medidas especiais para a inspección técnica de vehículos.\nO Ministerio de Industria ditará unha resolución nos vindeiros días sobre os criterios a seguir nas estacións ITV, sobre se se aplica ou non con carácter retroactivo a suspensión da Orde aos vehÍculos que pasaron a ITV con anterioridade a este Auto.\nComo se recordará, a Orde aprobada polo Ministerio de Industria o pasado mes de maio establecía un calendario flexible para poder pasar a revisión técnica nos próximos meses a todos os vehículos afectados polo peche das estacións ITV durante o estado de alarma, co fin de evitar deste xeito que colapsaran. Así e todo, esta Orde incluíu unha trampa pola cal, contravindo o Real Decreto que regula a inspección técnica de vehículos en España, no momento de pasar os vehículos a revisión, se lles pon na súa ficha técnica, non a data do día en que pasan a ITV, senón a data en que lles caducou, recurtándose así substancialmente a vixencia periódica para pasar a seguinte.\nEsta sorprendente regulación tivo como consecuencia que milleiros de vehículos dedicados ao transporte de mercadorías, que por teren unha determinada idade deben pasar a ITV cada 6 meses, tiveran que pasar dúas veces seguidas a ITV en moi poucos días.\nAnte unha norma tan perversa e aberrante, a nosa federación FENADISMER denunciou en primeiro lugar esta norma ante o Defensor do Pobo, que respaldou integramente esa denuncia sinalando entre outros argumentos que:\n“carece de sentido acurtar artificialmente a vida da última ITV obrigando ao propietario do vehículo a realizar dúa inspeccións seguidas nun curto lapso de tempo que, nos casos máis extremos pode ser só duns poucos días. Isto evidentemente xera un custo e unha carga administrativa para os propietarios dos vehículos afectados sen que esa Administración tivera posto de manifesto que concorran razóns imperiosas de interese xeral que xustifiquen o recurte da vida legal das\nA continuación, co aval do Valedor do Pobo, FENADISMER interpuxo con data 31 de xullo de 2020 recurso contencioso-administrativo contra a citada Orde SND 413/2020, de 15 de maio.\nO SUPREMO DÁ A RAZÓN A FENADISMER\nA sala 4a do Contencioso-Administrativo do Tribunal Supremo, mediante Auto de 24 de setembro de 2020, admite os argumentos expostos por FENADISMER para decretar a súa suspensión cautelar:\n“xa que o contrario fai perder a súa finalidade lexítima ao recurso”, e que neste caso “están en conflito non un interese público fronte a un interés privado, senón só intereses privados enfrontados: as concesións de ITV e os titulares de vehículos”.\nO Auto afirma que coincide co contido da resolución do Defensor do Pobo, que pon de manifesto que:\n“ao descontar o período de prórroga está acurtando (a Administración) de xeito artificial o período de duración das ITV, producindo o efecto de obrigar aos particulares a realizar a seguinte operación antes do previsto”.\nRecoméndase a todos os transportistas que vaian a pasar nestes vindeiros días a ITV, para evitar problemas de interpretación e que non lles apliquen a norma suspendida polo Tribunal Supremo, que leven descargada a nota oficial publicada, que pode descargarse nesta ligazón:\nPor outra banda, o Ministerio de Industria ditará unha resolución nos vindeiros días sobre os criterios a seguir nas estacións ITV de toda España, sobre se se aplica ou non con carácter retroativo a suspensión da Orde “trampa” de prórroga de ITV que recurtaba a súa vixencia aos vehículos que pasaron a ITV con anterioridade a este Auto do Supremo.\nConvén advertir que os seus efectos só se aplican aos vehículos que lles tocaba pasar a ITV do 14 de marzo ao 20 de xuño, e se lles ampliou prazo, non á outra prórroga concedida aos vehículos que lles vencía entre 21 de xuño e 31 de agosto.\nItalia esixe novamente una Declaración Responsable aos condutores profesionais... Xustificación do Desprazamento Profesional durante o toque de queda en Fra...


Coñece a Laxeiro é unha experiencia de familiarización coa obra deste artista imprescindible da nosa Vangarda histórica e, da súa man, cos descubrimentos máis significativos da arte do século XX, deseñada para rapaces e rapazas de Educación Infantil, Primaria, Secundaria, Bacharelato e Ciclos Formativos.\nCoñece a Laxeiro está pensada como unha actividade formativa transversal que, ademais de coñecementos plásticos, aporta nocións de coñecemento do medio e coñecemento da nosa cultura e a nosa lingua.\nO alumnado, apoiado por unha serie de fichas didácticas adaptadas por idades, fai en primeiro lugar unha visita guiada á Colección permanente, formada por un total de 64 obras do xenial artista, que van dende os anos trinta ós anos oitenta, e que contempla tanto a súa faceta de debuxante como a de pintor, o que a converte na máis importante colección institucional de obra de Laxeiro.\nNas nosas instalacións contamos ademais cun obradoiro, o Espazo azul, onde os rapaces e rapazas de Educación Infantil e Primaria aprenden xogando. O alumnado dos ciclos superiores, contará cun Soporte audiovisual como complemento á visita ás salas, de maneira que poidan comprender a importancia que tivo a obra de Laxeiro e os seus contemporáneos para a arte galega.\nCoñece a Laxeiro compleméntase co Guión do profesor que posibilita preparar ó alumnado antes da actividade e seguir traballando na clase a figura de Laxeiro durante, polo menos, dúas semanas.\nA actividade é totalmente gratuíta e ademais conta con regalos como unha preciosa carpeta decorada cunha obra da Colección permanente para cada participante e, para os profesores de Educación Infantil e o alumnado de Educación Primaria, un precioso libro para colorear, no que se conta a vida de Laxeiro, ilustrado polo Premio Nacional de Ilustración, Federico Fernández.\nPara participar nestas actividades, só ten que marcar o tlf: 986-43 84 75 en horario de 10:00 a 14:00 h. e reservar unha data ou dirixirse a info@laxeiro.es


Sudán do Sur: a desnutrición ameaza a vida de miles de nenos\nDecenas de miles de nenos menores de cinco anos están en risco de morrer en Sudán do Sur.\nA pesar da mellora temporal na situación de seguridade alimentaria, a desnutrición segue afectando gravemente aos nenos de Sudán do Sur, sobre todo aos máis pequenos.\nNo país séguense rexistrando altos índices de enfermidades, escaseza de auga potable e falta de acceso a coidados sanitarios básicos. A diarrea e outras enfermidades impiden que os nenos absorban os nutrientes, polo que, aínda que teñan alimentos, poden seguir estando perigosamente desnutridos.\nAqueles que se encontran en zonas de conflito, especialmente os 1,4 millóns de desprazados internos -máis da metade dos cales son nenos-, son os que corren máis riscos.\nSudán do Sur: levar axuda a os nenos é un reto\nAs taxas de desnutrición infantil encóntranse en niveis críticos ou graves na maior parte de Sudán do Sur. Nas zonas onde se concentra un maior número de persoas desprazadas a causa do conflito, os índices de desnutrición aguda nos nenos están por enriba do 30%; isto é máis do dobre do nivel que se recoñece oficialmente como de emerxencia.\nLevar axuda humanitaria aos nenos con desnutrición supón un gran reto debido á constante inseguridade e á tempada de chuvias, que deixou case todas as estradas do país cortadas.\n"Temos que aproveitar a próxima estación seca, e a conseguinte melloría nas estradas, para distribuír subministracións vitais para o tratamento dos nenos que sofren desnutrición. É fundamental que sexamos capaces de acelerar a nosa resposta durante este período de oportunidades", explica Jonathan Veitch, representante de UNICEF en Sudán do Sur.\nO último informe do Sistema de Clasificación Integrada de Seguridade Alimentaria (IPC polas súas siglas en inglés) sinala que 1,5 millóns de persoas se encontrarán en "niveis de crise e emerxencia por inseguridade alimentaria" de setembro a decembro, o que indica unha lixeira melloría dende as últimas previsións, xa que os próximos meses coinciden coa colleita. O grupo de expertos tamén recoñece o labor da axuda humanitaria na mellora dalgunhas zonas.\nSudán do Sur: los prognósticos seguen siendo preocupantes\nO IPC advirte que os prognósticos para 2015 seguen sendo preocupantes, con 2,5 millóns de persoas en niveis de crise e emerxencia de xaneiro a marzo. Aínda que a previsión non chega máis alá de marzo de 2015, os meses de escaseza en Sudán do Sur normalmente alcanzan o seu punto máximo en maio. Os nenos, que sempre son os que máis sofren a falta de alimentos, estarán polo tanto en grave risco de desnutrición.\nUNICEF ampliou masivamente a axuda humanitaria en resposta á crise en Sudán do Sur. En colaboración co Programa Mundial de Alimentos (PMA), UNICEF incrementou os servizos para os nenos con desnutrición a través da execución directa e de colaboracións adicionais con ONG nacionais e internacionais.\nDende abril, UNICEF proporcionou tratamento para a desnutrición aguda a 55.000 nenos menores de cinco anos e prognostica que, coa continua ampliación das súas accións, poderá chegar a 120.000 a finais deste ano.\nUNICEF necesita urxentemente 19 millóns de euros para poder seguir ampliando a súa resposta nutricional e adquirir subministracións vitais durante a próxima estación seca.\nAxuda a evitar a fame en Sudán do Sur


HISTORIAS DA MANOLA: Argumentarios\nEntre o pensamento máxico e eu, hai un Verdugo. Un pequeno mar de auga doce que se revolve entre os demais e que sinte como o seu pasivo racha a caixa do produto interior. O daqueles que diminúen as concesións derivadas dos diezmos concibidos.\nSolápanse os risos e as angurias e estoupan na espiña bífida dunha terra que non sae das súas cronicidades. Aínda que algúns berrar berran. Entender non lles entenden e, ó fin, as contas non dan... a min tampouco.\nNa expresividade da carraxe por unha inxustiza (ou dúas) non sempre se inclúe un discurso intelixente e honesto, nin sequera de valor, a pesar das violencias emprendidas. E tolerar as xustizas alleas, igual que nós nos sobretolerïamos, é un exercicio que aflixe. No que as maiorías, incluídas as maiorías das minorías, non se mergullan. Pra que?\nE de súpeto unha paréntese confusional que sabemos de onde ven, pero non a onde vai. Un brote que esperta na cama dun hospital, diante dunha muller de traxe verde que observa a nosa cara de espantallo.\nE a todo isto, os que seguen conformistas os camiños incómodos debuxados por terceiros, tampouco van poder responder. Non se van liberar dos cuestionamentos propios, porque non o son. Igual que eu cada día interrógome, polo menos, no espazotempo dun par de orgasmos frustrados.\nEsta mañá virei o pescozo a esquerda e a dereita. Pedinlle a un carniceiro que mo colocase no lombo e que me deixase un ollo por riba do embigo. Din a volta ós meus riles.\nE aínda así... non fun quen de fuxir do fedor inútil das accións dos que dogmatizan o decurso do espírito-social.


A terras de Baños de Molgas acollen a ruta de sendeirismo do mes de novembro.\nSábado 16. Ruta de sendeirismo de Baños de Molgas-Santa Eufemia\nHora de saída: 9:00, diante da piscina universitaria\nBaños de Molgas, situado no interior da provincia de Ourense, é un concello pequeno con pouco máis de 1.600 habitantes. Aínda así, ten moitos elementos de interese relacionados co termalismo, a etnografía, a arquitectura, a natureza… e algúns deles os imos coñecer durante o percorrido.\nA ruta comeza na mesma vila, á beira do río Arnoia, en dirección á estación do tren. Nos seguintes quilómetros pasaremos por diferentes aldeas como Bouzas, Nocelo e Santa Eufemia, onde pararemos un rato a ver a súa igrexa, de estilo prerrománico do século IX e con influencia mozárabe. Foi declarada Ben de Interese Cultural e Monumento Histórico Artístico.\nTrack GPS, MIDE e mapa da ruta de Baños de Molgas